Viimsi valla tegevuskava 2024 – 2028

# Sissejuhatus

Käesolev tegevuskava on valminud 2023. aastal eesmärgiga toetada aastatel 2024 - 2028 Viimsi valla pikaajalise arengu planeerimist. Tegemist on Viimsi valla arengukava osaga, mis on igal aastal uuendatav ja pakub vähemalt neli aastat ette ülevaadet planeeritavatest tegevustest.

Viimsi arengustrateegia seab vallale pikaajalise arenguvisiooni, mille saavutamiseks on sõnastatud strateegilised sihid, mis aitavad suunata valla arengut visiooni saavutamiseks. **Viimsi valla visioon:** **Ainulaadse asukohaga Viimsi vald, kus mets ja meri põimuvad kaasaegse elu- ja ettevõtluskeskkonnaga, on elamiseks parim paik.**

Viimsi valla visiooni saavutamiseks on seatud viis võrdse tähtsusega strateegilist sihti:

* Terved ja hoitud inimesed ning tugevad ja turvalised kogukonnad
* Looduse ja ehitatud keskkonna kooskõla
* Jätkusuutlik elukorraldus
* Mitmekülgsed õppimis- ja arenguvõimalused
* Tarkuse-, loovuse- ja innovatsioonikeskus

Viimsi strateegiliste sihtideni jõudmiseks on iga sihi juurde seatud strateegilised eesmärgid, mille saavutamiseks on koostatud tegevussuunad. Viimsi valla tegevuskava 2024 – 2028 täiendab arengustrateegiat ning avab selgemalt sel perioodil kavandatud tegevused koos tähtaja ja vastutajaga.

Vallavalitsus viib igal aastal läbi arengustrateegia ja tegevuskava (valla arengukava) ja eelarvestrateegia seiret, et tagada arengustrateegias seatud eesmärkide saavutamine. Ülevaade saavutatust esitatakse koos lõppenud aasta majandusaasta aruandega. Vallavalitsus annab regulaarselt volikogule ülevaate arengustrateegia sihtide ja eesmärkide saavutamisest ning avaldab ülevaate valla kodulehel.

Arengustrateegia ja tegevuskava täitmise ülevaade esitatakse ka regulaarselt toimuval visioonipäeval, kus koos valla elanikega arutatakse selle ajakohasust, eesmärkide ambitsiooni taset ning kogutakse ettepanekuid tegevuskava uuendamiseks.

Seiretegevuste käigus kogutud andmete, valla struktuurüksuste, komisjonide, partnerite ja elanike tagasiside põhjal valmistab vallavalitsus igal aastal ette järgneva vähemalt 4 aasta tegevuskava ja eelarvestrateegia, mis kinnitatakse volikogus kohaliku omavalituse korralduse seaduses toodud tähtajaks.

|  |  |  |  |
| --- | --- | --- | --- |
| Siht/strateegiline eesmärk/tegevussuund | Tegevus | Tähtaeg | Vastutaja |
| **SIHT: Terved ja hoitud inimesed ning tugevad ja turvalised kogukonnad** |
| **1.1 Viimsi elukeskkond on tervist toetav ja viimsilaste elustiil tervislik**  |
| 1.1.1 Viimsi vald parandab kodulähedaste sportimisvõimaluste kättesaadavust | Mitmekülgsete tervisespordi sündmuste korraldamine valla erinevates piirkondades (sh Rahvaspordisarja jätkumine ja teiste sportlike sündmuste viimine Viimsi eri piirkondadesse) | 2024 | kultuuriosakond |
| Viimsi Uisuväljaku iga-aastane rajamine (Haabneeme alevik) | 2024 | kultuuriosakond |
| Viimsi jalgpalli sisehalli (sh kergejõustiku ala) projekteerimine ja rajamine (Viimsi alevik, Kannikese tee) | 2025 | kultuuriosakond |
| Haabneeme spordikeskuse hoone projekteerimine gümnaasiumi juurde Tammede parki (Haabneeme alevik, Tammepõllu tee) ja I etapi rajamine (sh riigigümnaasiumi õppeklasside ehitus) | 2025 | kultuuriosakond |
| Küladesse ja alevikesse multifunktsionaalsete spordiväljakute rajamine ning nende rekonstrueerimine ja ajakohastamine (igal aastal üks) | 2025 | kultuuriosakond |
| Elamusspordikeskuse kavandamine koostöös erasektoriga | 2026 | kultuuriosakond |
| Taktikaraja ehitamine (Randvere, Schüdlöffeli tee) | 2026 | kultuuriosakond |
| Viimsi Karulaugu terviseraja klindipealse ala korrastamine ja hooldamine | 2027 | kultuuriosakond |
| Külast-külla liikumisradade võrgustiku kavandamine ja loomine rekreatsioonialade ja spordiplatside sidumiseks | 2027 | kultuuriosakond |
| Viimsi terviseradadest võrgustiku projekteerimine (Tädu, Karulaugu ja Rohuneeme terviseraja omavaheline ühendamine) koostöös riigiga | 2028 | kultuuriosakond |
| **1.2 Iga inimene saab kogu elukaare jooksul temale arenguks ja toimetulekuks vajalikku tuge ja hoolt** |
| 1.2.1 Viimsi vald toetab inimeste iseseisvat hakkamasaamist. | Kogukonnapõhised toetatud eluasemed (teenusmajad eakatele ja erivajadusega inimestele) | 2026 | sotsiaal- ja tervishoiuosakond |
| Kogukonnas elamise teenus (ööpäevaringne) – erihoolekandeteenuse kavandamine koostöös riigiga  | 2028 | sotsiaal- ja tervishoiuosakond |
| Heaoluprofiili tegevuskava elluviimine | pidev tegevus | sotsiaal- ja tervishoiuosakond |
| 1.2.2 Viimsi vald kasvatab kohapeal pakutavate sotsiaalteenuste kättesaadavust | Vaimse tervise loengusarja organiseerimine  | 2024 | sotsiaal- ja tervishoiuosakond |
| Erivajadusega inimeste keskuse rajamine (Haabneeme alevik) | 2025 | sotsiaal- ja tervishoiuosakond |
| Vaimse tervise kabineti loomine riiklike meetmete toel | 2025 | sotsiaal- ja tervishoiuosakond |
| Ennetusprogrammide laiem kasutuselevõtt Viimsis (lähisuhtevägivald, veeohutus, tuleohutus, riskikäitumine, liiklusohutus, vaimne tervis). | pidev tegevus | sotsiaal- ja tervishoiuosakond |
| **1.3 Viimsis on aktiivne kogukonnaelu** |
| 1.3.1 Viimsi vald küsib, kuulab ja arvestab elanike huvidega kodukoha arengu juhtimisel | Heaoluprofiili uuendamine | 2025 | sotsiaal- ja tervishoiuosakond |
| Avatud valitsemise tegevuskava koostamine | 2024 | arendusosakond |
| Kaasava eelarve läbiviimine | pidev tegevus | vallakantselei |
| Noorte oma eelarve läbiviimine | pidev tegevus | haridusosakond |
| 1.3.2 Viimsi vald toetab kohalikke ühisüritusi | Kogukonda ühendavate rahva-, ja popkultuuri sündmuste korraldamine ning sündmusi korraldavate partnerite toetamine (n. Rannarahva Festival, Muinastulede öö, Nargenfestival, Viimsi JazzPopFest, Viimsi kodukohvikute päev, Lennart Meri mälestuskontsert) | pidev tegevus | kultuuriosakond |
| 1.3.3 Viimsi vald toetab kogukonna avatust ja sidusust ning eri keele- ja kultuuritaustaga inimeste lõimumist | Lõimumisele tähelepanu pööravate koostööprojektide läbiviimine sõpruslinnadega | 2024 | kultuuriosakond |
| Viimsi visioonipäeva korraldamine kogukonna kaasamiseks | 2024 | arendusosakond |
| Valla kommunikatsioonikanalite ligipääsetavuse tagamine (sh mitmekeelsena)  | 2025 | avalike suhete osakond |
| VAAL veebisüsteemis erinevate valla andmestike kättesaadavaks tegemine | pidev tegevus | ehitus- ja kommunaalosakond |
| **1.4 Viimsilased tunnevad ennast kõikjal Viimsis turvaliselt** |
| 1.4.1 Viimsi vald parandab ruumi ohutust ja turvalisust | Viimsi territooriumil radooniohtlike alade väljaselgitamine | 2024 | planeeringute osakond |
| Valgustamata tänavate arvu vähendamine 75-lt 30-ni.  | 2025 | ehitus- ja kommunaalosakond |
| Metsasihtide puhastamine ja kustutusvee tiikide / mereveevõtukohtade loomine | 2028 | ehitus- ja kommunaalosakond |
| Randadesse ja ujumiseks kasutatavatesse kohtadesse mereohutusstendide paigaldamine  |  2025 | ehitus- ja kommunaalosakond |
| Saarte merepäästeseltside toetamine hoonete ning erineva inventariga |  2027 | ehitus- ja kommunaalosakond |
| Integreeritud patrullteenuse ning kaameravalvesüsteemi rakendamine ja selle pidev täiendamine |  2028 | ehitus- ja kommunaalosakond |
| Politsei tugipunkti rajamine Naissaarele |  2028 | ehitus- ja kommunaalosakond |
| Taastava õiguse meetme rakendamine kogukonnas | pidev tegevus | haridusosakond |
| Avaliku ruumi planeerimisel arvestatakse läbivalt põhimõttega: kuritegevuse ennetamine ehitatud keskkonna kujundamise kaudu (CPTED) | pidev tegevus | planeeringute osakond |
| Kergliiklusteede rajamisel läbivalt kvaliteetse ruumi aluspõhimõtetega arvestamine | pidev tegevus | ehitus- ja kommunaalosakond |

|  |  |  |  |
| --- | --- | --- | --- |
| Siht/strateegiline eesmärk/tegevussuund | Tegevus | Tähtaeg | Vastutaja |
| **SIHT: Looduse ja ehitatud keskkonna kooskõla** |
| **2.1 Viimsi looduskeskkond on hoitud ja looduspärand väärtustatud** |
| 2.1.1 Viimsi vald kaitseb rohevõrgustike sidusust ja  liigirikkust ning ökosüsteemide toimimist | Leppneeme-Tammneeme ja Krillimäe maastikukaitsealadele matkaradade rajamine | 2024 | keskkonnaosakond |
| Viimsi (keskosa) MKA ja Kelvingi MKA matkaradade rajamine | 2025 | keskkonnaosakond |
| Rannaaladele avaliku juurdepääsu tagamiseks täiendavate võimaluste loomine (valla üldplaneeringu käigus) | 2026 | planeeringute osakond |
| Uute kohalike kaitsealade loomine ja olemasolevate kaitsealade laiendamine (üldplaneeringu raames) | 2026 | planeeringute osakond |
| Mandriosa matkaradade omavaheliste ühenduste rajamine | 2027 | keskkonnaosakond |
| Vähemalt 7 uue looduspõhise sademeveelahenduse rajamine | 2027 | ehitus- ja kommunaalosakond |
| Vähemalt 2 sademevee taaskasutuslahenduse rakendamine | 2027 | ehitus- ja kommunaalosakond |
| Meetmete rakendamine merekeskkonna seisundi halvenemise vältimiseks ja reostusriskide vähendamiseks, merereostusõnnetusele reageerimise suutlikkuse tõstmine | pidev tegevus | keskkonnaosakond |
| Loodus- ja kultuurimälestiste heakorrastamine, elukeskkonda risustavate lagunenud hoonete lammutamine ja avaliku ruumi heakorrastamine | pidev tegevus | ehitus- ja kommunaalosakond |
| 2.1.2 Viimsi vald kaitseb põhjavett ja tagab olmevee kättesaadavuse | Uue ühisveevärgi ja -kanalisatsiooni arengukava 2023-2035 koostamine | 2024 | ehitus- ja kommunaalosakond |
| Äigrumäe veehaarde uuringu- ja projekteerimistööd | 2026 | ehitus- ja kommunaalosakond |
| Kogukondlike ühiskasutatavate sademeveelahenduste rajamine, et luua alternatiiv põuaajal kastmisveele | 2027 | ehitus- ja kommunaalosakond |
| Veetootmis- ja töötlemisjaamade rajamine (Laiaküla veejaam, Pärnamäe veejaam) | 2027 | ehitus- ja kommunaalosakond |
| Kogukonna keskkonnateadlikkuse suurendamine ja loodust säästvamale käitumisele suunamine | pidev tegevus | keskkonnaosakond |
| **2.2 Viimsi avalik ruum on elav ja kutsuv – viimsilased veedavad sageli koos aega vabas õhus ja avalikes hoonetes** |
| 2.2.1 Viimsi vald soodustab aktiivseid liikumisviise avalikus ruumis | Haabneeme randa talisuplusvõimaluse ja sauna teenuse loomine koostöös erasektoriga | 2027 | ehitus- ja kommunaalosakond |
| Piirkondlike ühistranspordi sõlmkeskuste rajamine. Rajatakse 4 multimodaalset ümberistumise piirkondlikku punkti | 2027 | ehitus- ja kommunaalosakond |
| Mänguväljakute rajamine, et igas valla asustusüksuses on mängu- või tegevusalad erinevas vanuses lastele | 2027 | ehitus- ja kommunaalosakond |
| Külade supluskohtade kavandamine ja rajamine kogukonnale kasutamiseks koos vajaliku taristuga |  2028 | ehitus- ja kommunaalosakond |
| Puhkealade, taskuparkide, istumisalade ja terviseradade ehitamine  |  2028 | ehitus- ja kommunaalosakond |
| 2.2.2 Viimsi vald kujundab atraktiivset avalikku ruumi | Kogukonnaaedade rajamine (igal aastal üks)  | 2024 | ehitus- ja kommunaalosakond |
| Purskkaevude väljaku rajamine (Haabneeme alevik) | 2025 | ehitus- ja kommunaalosakond |
| Tammede pargi rajamine koos erinevate õppealade ja kogukonna haljastutega | 2026 | ehitus- ja kommunaalosakond |
| Randvere tee peatänava II etapi (lõigus Heki tee kuni Ravi tee) projekteerimine ja rajamine ning peatänaval erinevate rohestamis- ja kliimategevuste elluviimine | 2027 | ehitus- ja kommunaalosakond |
| Avaliku ruumi lilleniitude ja lilleistutusalade pindade suurendamine kuni kaks korda | 2027 | ehitus- ja kommunaalosakond |
| Piirkondlike parkide rajamine: Randvere park, Muuli park (Haabneeme-Miiduranna piiril) | 2027 | ehitus- ja kommunaalosakond |
| Avalike teede äärde vähemalt 300 pingi tagamine eesmärgiga luua istumisvõimalus iga 500 m järel | 2027 | ehitus- ja kommunaalosakond |
| Viimsi mõisa pargi rekonstrueerimisprojekti elluviimine | 2027 | keskkonnaosakond |
| **2.3 Viimsi on merele avatud** |
| 2.3.1 Viimsi vald soodustab rannaäärseid tegevusi ning kujundab ja hooldab avalikus kasutuses olevaid rannaalasid | Naissaare avaliku supluskoha rajamine | 2025 | ehitus- ja kommunaalosakond |
| Prangli avaliku supluskoha rajamine | 2026 | ehitus- ja kommunaalosakond |
| Haabneeme rannapromenaadi I etapi väljaehitamine (Miiduranna pargi ja Kaluri tee vahele) ja vaba aja veetmise alade loomine rannaäärsesse piirkonda | 2027 | ehitus- ja kommunaalosakond |
| Supluskohtade arvu suurendamine mandril kokku 3 ametliku supluskohani | 2027 |  ehitus- ja kommunaalosakond |
| 2.3.2 Viimsi vald parandab mereliste tegevustega tegelemise võimalusi ja ühendusi saartega | Leppneeme sadamaala arendus ja kaikohtade arvu suurendamine koostöös riigiga | 2026 | ehitus- ja kommunaalosakond |
| Kelnase sadamaala arendus ja kaikohtade arvu suurendamine koostöös riigiga | 2026 | ehitus- ja kommunaalosakond |
| Avalike lautrite, paadislippide või paadihoiualade rajamine (Rohuneeme, Leppneeme, Rummu, Tammneeme) | 2027 | ehitus- ja kommunaalosakond |

|  |  |  |  |
| --- | --- | --- | --- |
| Siht/strateegiline eesmärk/tegevussuund | Tegevus | Tähtaeg | Vastutaja |
| **SIHT: Jätkusuutlik elukorraldus** |
| **3.1 Viimsi on kliimaneutraalne**  |
| 3.1.1 Viimsi vald kujundab jätkusuutlikud ja targad transpordi-, ja energiasüsteemid | Viimsi valla transpordi- ja liikuvuskorralduse arengukava (TRAK) uuendamine | 2025 | ehitus- ja kommunaalosakond |
| Kliima- ja energiakava (KLAK) uuendamine (kasvuhoonegaaside arvutuste läbiviimine)  | 2026 | keskkonnaosakond |
| Isesõitva bussi marsruudi valik ja testperiood | 2026 | ehitus- ja kommunaalosakond |
| LED tänavavalgustuse osakaalu suurendamine 100%-ni | 2026 | ehitus- ja kommunaalosakond |
| Koostöös riigiga rongiühenduse kavandamine Viimsi valda | 2028 | ehitus- ja kommunaalosakond |
| Valla avalike hoonete energiatõhusamaks muutmine (sh MLA Viimsi Lasteaiad hoonete ja kooli hoonete parendus) | 2028 | haridusosakond |
| Valla ja erinevate teenuseosutajate masinapargi emissooni vähendamine | 2028  | ehitus- ja kommunaalosakond |
| 3.1.2 Viimsi vald soosib ringsete lahenduste teket | Elanikkonna jäätmemajandusalane koolituskampaania | 2024 | keskkonnaosakond |
| Elanike toetamine sademevee taaskasutuslahenduste kasutusele võtmisel   | 2025 | keskkonnaosakond |
| Pakendijäätmete hõlmamine korraldatud jäätmeveo hulka | 2025 | keskkonnaosakond |
| Avalikus ruumis jäätmete eriliigilist kogumist võimaldavate mahutite paigaldamine | 2025 | keskkonnaosakond |
| Jäätmejaam-ringjaama ehitamise I etapp | 2025 | keskkonnaosakond |
| Pakendipunktide võrgustiku täiendamine ja ümberehitamine jäätmepunktideks  | 2028 | keskkonnaosakond |
| **3.2 Elu- ja töökohtade ning vaba aja taristu vahel on tasakaal ning head ühendused** |
| 3.2.1 Viimsi vald korraldab ühistransporti elanike ootusele vastavalt | Erinevatest piirkondadest paremate ühendusvõimaluste tagamiseks siseliinide arvu suurendamine 13-ni | 2025 | ehitus- ja kommunaalosakond |
| Keskuse bussiterminali planeerimine ja projekteerimine | 2026 | ehitus- ja kommunaalosakond |
| 100% valla peatuste varustamine ootepaviljoniga, kus on vähemalt ühistranspordi infostend, pink ja prügikast | 2027 | ehitus- ja kommunaalosakond |
| Postipeatuste ohutuks rekonstrueerimine, ligipääsude loomine ja ligipääsetavuse parendamine | 2027 | ehitus- ja kommunaalosakond |
| Reaalajatabloode süsteemi paigaldus sõlmpeatustesse | 2027 | ehitus- ja kommunaalosakond |
| 3.2.2 Viimsi vald kujundab mitmekesist liikuvuskeskkonda | Kannikese tee jalgratta- ja jalgtee rajamine ning Kannikese tee rekonstrueerimine ja Nelgi põik teega ühendamine sidumaks Vehema ja Nelgi kergteed jalgpalli sisehalliga | 2024 | ehitus- ja kommunaalosakond |
| Tammneeme tee jalgratta- ja jalgtee II etapi ehitus (lõigul Haugi tee kuni Mereääre tee) koos Tammneeme tee osalise remondiga | 2024 | ehitus- ja kommunaalosakond |
| Muuga tee jalgratta- ja jalgtee ehitus kuni Maardu linnani koos bussipeatuste ja busside ooteala rajamisega | 2024 | ehitus- ja kommunaalosakond |
| Mereranna tee jalgtee rekonstrueerimine jalgratta- ja jalgteeks ning sõidutee ja parkimisala rekonstrueerimine koos haljasalade ja ülekäiguradade loomisega (lõigul Randvere tee kuni Heldri tee) | 2024 | ehitus- ja kommunaalosakond |
| Nurme tee jalgratta- ja jalgtee ehitus koos sõidutee ja teetaristu rekonstrueerimisega (lõigul Rohuneeme tee kuni Nurme põik) | 2024 | ehitus- ja kommunaalosakond |
| Liikuvusuuringu läbiviimine ning transpordi ja liikuvuskorralduse arengukava (TRAK) uuendamine | 2025 | ehitus- ja kommunaalosakond |
| Nelgi tee jalgratta- ja jalgtee ehitus ja jalgtee rekonstrueerimine koos sõidutee rekonstrueerimisega ning bussipeatuste ehitamisega (lõigul Aiandi tee kuni Tulbi tee) | 2025 | ehitus- ja kommunaalosakond |
| Tulbi tee jalgratta- ja jalgtee ehitus koos Tulbi tee remondiga | 2025 | ehitus- ja kommunaalosakond |
| Pärnamäe tee ja Lubja tee remont | 2025 | ehitus- ja kommunaalosakond |
| Hundi tee remont ja puuduvate jalgratta- ja jalgtee lõikude ehitus koos ülekäiguradade loomisega | 2026 | ehitus- ja kommunaalosakond |
| Nugise tee rekonstrueerimine ja Nurme põik lõigu osaline ehitus | 2026 | ehitus- ja kommunaalosakond |
| Lubja tee pikenduste ehituse I lõik (Metsasihi-Nurme põik ristmikust Põdra teeni) | 2026 | ehitus- ja kommunaalosakond |
| Jalgratta- ja jalgteede võrgu suurenemine 5 km võrra uute kergliiklusteede ehitamise või omandamise läbi | 2027 | ehitus- ja kommunaalosakond |
| Nurme põik rekonstrueerimine (lõigul Nurme tee kuni Nugise tee) | 2027 | ehitus- ja kommunaalosakond |
| Kiigemäe jalgratta- ja jalgtee ehitus ja Kiigemäe tee rekonstrueerimine | 2027 | ehitus- ja kommunaalosakond |
| Ravi ja Sõpruse tee ühenduse ehitus  | 2027 | ehitus- ja kommunaalosakond |
| Viimsi valla teedevõrgu arengukava (TEAK) ning transpordi ja liikuvuskorralduse arengukava (TRAK) tegevuskavade elluviimine | pidev tegevus | ehitus- ja kommunaalosakond |
| 3.2.3 Viimsi vald soodustab planeeringutega mitmekülgse elukeskkonna tekkimist | Geomõõdistuste infosüsteemi Viimsi valla geoveeb rakendamine | 2024 | planeeringute osakond |
| Planeeringumenetlustes e-menetluste rakendamine ja VAAL süsteemi riikliku planeeringute andmekoguga PLANK liidestamine ning planeeringute digitaliseerimine | 2025 | planeeringute osakond |
| Viimsi valla haldusterritooriumi uue üldplaneeringu koostamine | 2026 | planeeringute osakond |
| Erinevate avalike alade ja hoonete detailplaneeringute koostamine ja rajamiseks eelduste loomine: jalgpalli sisehall, Haabneeme ranna vaba-aja ala ning Miiduranna park, sisejääväljak ning sportlinnak, Äigrumäe park ja kogukonnaaed, Leppneeme ja Kelnase sadamate laiendused | 2026 | planeeringute osakond |
| Viimsi keskusala (Haabneeme alevik) tervikliku ruumiloome koordineerimine ja peatänava alade kavandamine | 2026 | planeeringute osakond |

|  |  |  |  |
| --- | --- | --- | --- |
| Siht/strateegiline eesmärk/tegevussuund | Tegevus | Tähtaeg | Vastutaja |
| **SIHT: Mitmekülgsed õppimis- ja arenguvõimalused** |
| **4.1 Viimsilased saavad end harida ja arendada terve elukaare vältel** |
| 4.1.1 Viimsi vald loob eeldused igaühe isiklikuks arenguks mitmekülgses õpikeskkonnas | Pärnamäe lasteaia rajamine | 2024 | haridusosakond |
| Valla keskusest väljaspool asuvates munitsipaalkoolides pakutavate huviringide valiku laiendamine (sh saartel elavatele noortele) | 2024 | haridusosakond |
| Haabneeme kooli täiendavate klassiruumide juurdeehitus | 2024 | haridusosakond |
| Vanemlust toetavate tegevuste kättesaadavuse suurendamine kogukonnas: Imelised aastad, lapsevanemate kool, loengusarjad, Gordoni perekool.  | Pidev tegevus | sotsiaal- ja tervishoiuosakond |
| Tugisüsteemi kvaliteedi tõstmine hariduslike erivajadustega laste toetamiseks hariduse omandamisel  | 2024 | haridusosakond |
| Randvere noortekeskuse moodulhoone rajamine | 2024 | hariodusosakond |
| Formaalse ja mitteformaalse hariduse lõimingu tegevuskava väljatöötamine, mille tulemusel saab õppuri eelkõige huvihariduses omandatud teadmisi ja oskuseid arvestada Viimsi valla üldhariduskoolis toimuva aine hindamises. | 2024/2025 | haridusosakond |
| Tervisliku eluviisi propageerimine ja seda toetavad tegevused, mis on seotud liikumise ja tervisliku toitumisega. Kõigi haridusasutuste ja noortekeskuse aktiivne osalemine erinevates programmides (Liikumapanev kool, School Food 4 Change, Erasmus+  jt programmid) | 2025 | haridusosakond  |
| Islandi ennetusmudeli rakendamine abivajava lapse varajaseks märkamiseks | 2025 | sotsiaal- ja tervishoiuosakond |
| Aktiivsetele noortele osalusvõimaluste pakkumine (sh digilahendused) ning NEET noortele tegevuste ja programmide pakkumine | pidev tegevus | haridusosakond |
| Krillimäe lasteaia rajamine |  2026 | haridusosakond |
| Koolide omanäoliste õppekavade kujundamine   | pidev tegevus | haridusosakond |
| Digiõppe ja digikooli platvormi arendamine (hallatavate asutuste Viimsi digikooli platvormiga ühinemine võimaldamaks haridusasutustel ja noortekeskusel sellest osa saada ja panustada õppetegevuse paremaks korraldamiseks) | pidev tegevus | haridusosakond |
| Muukeelse õpilase toetamine (õpilase vajadusest ja eripärast lähtuva õppekava koostamine, personaalne õpitee) | pidev tegevus | haridusosakond |
| Kiusamise ennetamise meetmete laiaulatuslik rakendamine ja elluviimine koolides | pidev tegevus | haridusosakond |
| 4.1.2 Viimsi vald soodustab haridustöötajate igakülgset enesearengut ning innovaatiliste õppemeetodite katsetamist ja rakendamist | Konkurentsivõimelise tööõnne- ja töötasusüsteemi loomine valla haridustöötajatele  | 2024 | haridusosakond |
| Huvikoolides täiskasvanutele mõeldud täienduskoolituste ja kursusete välja töötamine | 2024 | haridusosakond |
| 4.1.3 Viimsi vald aitab luua täiendavaid õppevõimalusi pärast põhihariduse omandamist (kutse-, huvi-, kesk- ja kõrgharidus) | Koostöö tegemine kutse- ja kõrgkoolidega pakkumaks valikaineid kolmandas koolistmes ja gümnaasiumis ning soodustamaks seeläbi peale põhikooli edasiõppimisvõimaluste valikuid | 2028 | haridusosakond |
| Innovaatiliste õppemeetodite rakendamine – iga lapse tugevuste märkamine ja arengu suunamine | pidev tegevus | haridusosakond |
| **4.2 Kultuuri- ja vaba aja sündmuste valik rahuldab kõiki sihtgruppe** |
| 4.2.1 Viimsi vald loob võimalused kõigi aktiivseks osalemiseks kultuurielus | Viimsi Artiumi programmis kultuuriliste vaba aja veetmise võimaluste pakkumine kõikidele eagruppidele lastest eakateni | 2024 | kultuuriosakond |
| Naissaare keskusehoone käivitamine koostöös Rannarahva Muuseumiga, loodusõppekeskuse kontseptsiooni väljatöötamine | 2025 | kultuuriosakond |
| Kasutajasõbraliku kultuuri- ja spordisündmuste kalendri loomine valla uuele kodulehele | 2025 | kultuuriosakond |
| Prangli vaba aja keskuse (sh. Prangli harukogu) hoone ehitamine | 2026 | kultuuriosakond |

|  |  |  |  |
| --- | --- | --- | --- |
| Siht/strateegiline eesmärk/tegevussuund | Tegevus | Tähtaeg | Vastutaja |
| **SIHT: Tarkuse-, loovuse- ja innovatsioonikeskus** |
| **5.1 Viimsi vald on uuenduste eestvedaja ja tippspetsialistide tõmbekeskus**  |
| 5.1.1 Viimsi vald osaleb partnerina teadus- ja arendustegevuses ning rakendab kaasaegseid valitsemismudeleid | Iseteeninduskeskkonna arendamine | 2024 | arendusosakond |
| Viimsi vald osaleb rahvusvahelistes projektides uute teadmiste ja lahenduste hankimiseks | 2024 | arendusosakond |
| Avalike teenuste kasutajakeskse disaini ulatuslikum rakendamine | 2025 | arendusosakond |
| Erinevate tehisintellekti ja masinõppe võimaluste kasutusele võtmine teenuste ja taristu arendamiseks | 2025 | arendusosakond |
| Strateegiaruumi projekti elluviimine, millega luuakse süsteem andmete kasutamiseks paremini läbimõeldud otsusteks ja juhtimise tõhustamiseks | 2025 | arendusosakond |
| Valla kodulehe kaasajastamine | 2025 | avalike suhete osakond |
| 5.1.2 Viimsi vald märkab, tunnustab ja toetab ettevõtluse arengut | Ettevõtlusaasta üritusteseeria läbiviimine | 2024 | arendusosakond |
| Ettevõtlusgala tänuürituse korraldamine valla ettevõtjatele | 2024 | arendusosakond |
| **5.2 Viimsist võrsub üle Eesti tuntud ja lisandväärtust loov kultuur** |
| 5.2.1 Viimsi vald aitab Viimsi Artiumil  kujuneda üle-riigiliselt tuntud kultuuri ja loomemajandusega tegelevaks keskuseks | Kultuuri arengukava koostamine (kätkeb endast ka Viimsi Artiumiga seotud tegevusplaani ja visiooni ning erinevate valdkondade mõttekodasid loomemajanduse elavdamiseks Viimsi vallas) | 2024 | kultuuriosakond |
| 5.2.2 Viimsi vald toetab kultuuripärandi elamist ja uut hingamist | Viimsi Vabaõhumuuseumi külastuskeskuse rajamine | 2026 | kultuuriosakond |
| Meremuuseumi idee toetamine Naissaare kitsarööpmelise raudtee rekonstrueerimiseks | 2027 | kultuuriosakond |
| Prangli Laurentsiuse kabeli restaureerimine | 2027 | kultuuriosakond |
| **5.3 Ettevõtluspiirkonnad on välja arendatud** |
| 5.3.1 Viimsi vald soodustab viimsilaste elu- ja ettevõtluskeskkonda rikastavat ettevõtlust | Praktikakohtade vahendamine Viimsi ettevõtjate ja õppijate vahel | 2025 | arendusosakond |
| Ettevõtlust toetava avalike andmete jagamise keskkonna rakendamine | 2025 | arendusosakond |
| 5.3.2 Viimsi vald toetab ettevõtliku hoiaku kujunemist juba koolieas ja selle püsimist terve elukaare vältel | Randvere noortekeskuse rajamine | 2024 | haridusosakond |
| Viimsi õpilasmaleva tegevuse laiendamine vähemalt 200 lapseni | 2025 | haridusosakond |
| Viimsis toimub regulaarne (iga kahe aasta järele) tulevikku suunatud hariduse-, kultuuri- ja teadusfestival, kus osalevad inimesed üle Euroopa | 2025 | haridusosakond |
| Noortekeskuse laiendamine (Pärnamäe piirkonda)  | 2027 | haridusosakond |
| Viimsi Noortekeskuse tegevustesse süsteemselt 15+ noorte kaasamine | pidev tegevus | haridusosakond |
| Ettevõtlust soodustavate planeeringute eelisjärjekorras menetlemine  | pidev tegevus | planeeringute osakond |
| Hõbemajanduse soodustamine: kogukonnas on kättesaadavad 60+ vanuses inimestele võimalused eneseteostuseks nii huvitegevuses kui ka majandustegevuses.  | pidev tegevus | sotsiaal- ja tervishoiuosakond |